مديورات مزيانين
'''لمديورات لمزيانين''' ؤلا '''أحسن لمديورات''' (ب [[نݣليزية|نّݣليزية]] '''Best Practices''') هوما مجموعة د لمماراسات ؤلا طّرقان ف شي ضومين لي تبين ب شكل عملي بلي كيعطيو نتايج حسن من غيرهوم، ؤلا كاين تّيفاق عليهوم مابين لحرايفية ديال ضّومين. لغاراض ديالهوم كيكون هوّا تحسين لجودة ديال لخدمة، ؤ تفادي حالات ديال تالافا (يعني يكون شي كيشرّق، شي كيغرّب). كنلقاو لمديورات لمزيانين ف بزاف د لمجالات، بحال [[تبزنيس|تّبزنيس]]، [[أنفورماتيك|لانفورماتيك]]، [[إدارة|ليدارة]]، ؤ زيد ؤ زيد.<ref name="best">{{Cite web
|url=https://t2informatik.de/wissen-kompakt/best-practice/
|language=de
|title=Was sind Best Practices [شنو هوما لمديورات لمزيانين؟]
|archive-url=https://web.archive.org/web/20230627022919/https://t2informatik.de/wissen-kompakt/best-practice/
|archive-date=2023-06-27
|accessdate=2021-07-19
|url-status=live
}}</ref>

لمديورات لمزيانين كيقدرو يكونو طرف من سطوندار بحال [[إيزو 9000]] ؤلا [[إيزو 14001]]، لي بجوج معمول بيهوم ف لمجال د لإدارة د [[شركة|شّاريكات]].

لمديورات لمزيانين عادتن كيتعرفو غير ب لپراتيك، يعني ب كترة لمعاودة ديال شي پروصي ؤلا عملية إنتاجية ؤلا إدارية ؤلا غيرهوم، كيتبين ل نّاس لّي كيمارسو هاد نّشاط بلي واحد طّاريقة هيّا لي كاتعطي نتايج مزيانة، ؤلا بلي يلا تّافقو عليها نّاس كادّوز لخدمة ب سلالة ؤ كاتمينيميزي لوقت ديال لپلانينݣ ؤ لمشاكيل ؤ عادام تّوافق مابين لأعضاء ديال لفرقة د لخدمة، ؤ كاتسهّل تّخطيط ؤ تّطبيق ؤ لفيدباك. نقدرو نݣولو بلي لمديورات لمزيانين هوما بحال ''وصفات ديال نّجاح'' لّي ديجا مجربين ؤ تبتو لفعالية ديالهوم. هادشي ماكيعنيش بلي عندهوم إتبات علمي ؤلا بلي مايمكنش يكون عندهوم بدايل خرين لّي كيعطيو نفس نّتيجة ؤلا حسن منها.<ref name="best"/>

كنلقاو لمديورات لمزيانين مطبقين ف بزاف د لمجالات، من بينهوم:
* شاريكات ؤ تّبزنيس
* [[مونضامة ماشي حوكومية|لمونضامات لماشي حوكومية]]
* صّحة
* لانفورماتيك
* صّيناعات ب نواع كتيرة
* [[طيليكوم|طّيليكوم]]

== نتيقادات ==
كاينين عاداد د لنتيقادات علا لمصطلح ديال ''Best Practices''، سيرتو بلي ف بزاف د لحالات كاينين طرقان كيتعتابرو "مديورات مزيانين" بلا مايكون تخاد وقت كافي ديال تجريب ديك طّاريقة ؤ لبدايل ديالها، بشكل كافي لي يتبت بلي ماكاينش ما حسن منها. لمحلل [[الولايات المتاحدة د ميريكان|لميريكاني]] [[مايكل كوين پاتن]] كيعتابر بلي حتا لبحت لعلمي ف هاد لمجال باقي ماتدارش بشكل وافي لّي يخلينا نݣولو بلي كاينين طرقان د لخدمة هوما لأحسن ف أي مجال، ؤ بلي لمديورات لمزيانين لي مامتبوتينش مزيان خاصهوم يتعتابرو "فرضيات ديال مديورات مزيانين".<ref name="patton">{{Cite book
|title=Qualitative Research & Evaluation Methods [طّرقان د لبحت لكيفي ؤ د تّقدير]
|author=مايكل كوين پاتن
|year=2009
|page=564-565
}}</ref>

== مصادر ==
{{عيون}}
{{ضبط مخازني}}

[[تصنيف:مديورات مزيانين| ]]
[[تصنيف:فلسفة د صوفتوير]]
[[تصنيف:تدبير د لكاليطي]]
[[تصنيف:مقالات فيها مصدر و 3000 بايت]]
[[تصنيف:ستيتناء من طاݣ ناقصين تصاور]]
لمديورات لمزيانين ؤلا أحسن لمديورات (ب نّݣليزية Best Practices) هوما مجموعة د لمماراسات ؤلا طّرقان ف شي ضومين لي تبين ب شكل عملي بلي كيعطيو نتايج حسن من غيرهوم، ؤلا كاين تّيفاق عليهوم مابين لحرايفية ديال ضّومين. لغاراض ديالهوم كيكون هوّا تحسين لجودة ديال لخدمة، ؤ تفادي حالات ديال تالافا (يعني يكون شي كيشرّق، شي كيغرّب). كنلقاو لمديورات لمزيانين ف بزاف د لمجالات، بحال تّبزنيس، لانفورماتيك، ليدارة، ؤ زيد ؤ زيد.

لمديورات لمزيانين كيقدرو يكونو طرف من سطوندار بحال إيزو 9000 ؤلا إيزو 14001، لي بجوج معمول بيهوم ف لمجال د لإدارة د شّاريكات.

لمديورات لمزيانين عادتن كيتعرفو غير ب لپراتيك، يعني ب كترة لمعاودة ديال شي پروصي ؤلا عملية إنتاجية ؤلا إدارية ؤلا غيرهوم، كيتبين ل نّاس لّي كيمارسو هاد نّشاط بلي واحد طّاريقة هيّا لي كاتعطي نتايج مزيانة، ؤلا بلي يلا تّافقو عليها نّاس كادّوز لخدمة ب سلالة ؤ كاتمينيميزي لوقت ديال لپلانينݣ ؤ لمشاكيل ؤ عادام تّوافق مابين لأعضاء ديال لفرقة د لخدمة، ؤ كاتسهّل تّخطيط ؤ تّطبيق ؤ لفيدباك. نقدرو نݣولو بلي لمديورات لمزيانين هوما بحال وصفات ديال نّجاح لّي ديجا مجربين ؤ تبتو لفعالية ديالهوم. هادشي ماكيعنيش بلي عندهوم إتبات علمي ؤلا بلي مايمكنش يكون عندهوم بدايل خرين لّي كيعطيو نفس نّتيجة ؤلا حسن منها.

كنلقاو لمديورات لمزيانين مطبقين ف بزاف د لمجالات، من بينهوم:
 شاريكات ؤ تّبزنيس
 لمونضامات لماشي حوكومية
 صّحة
 لانفورماتيك
 صّيناعات ب نواع كتيرة
 طّيليكوم

 نتيقادات 
كاينين عاداد د لنتيقادات علا لمصطلح ديال Best Practices، سيرتو بلي ف بزاف د لحالات كاينين طرقان كيتعتابرو "مديورات مزيانين" بلا مايكون تخاد وقت كافي ديال تجريب ديك طّاريقة ؤ لبدايل ديالها، بشكل كافي لي يتبت بلي ماكاينش ما حسن منها. لمحلل لميريكاني مايكل كوين پاتن كيعتابر بلي حتا لبحت لعلمي ف هاد لمجال باقي ماتدارش بشكل وافي لّي يخلينا نݣولو بلي كاينين طرقان د لخدمة هوما لأحسن ف أي مجال، ؤ بلي لمديورات لمزيانين لي مامتبوتينش مزيان خاصهوم يتعتابرو "فرضيات ديال مديورات مزيانين".

 مصادر 

 
تصنيف:فلسفة د صوفتوير
تصنيف:تدبير د لكاليطي
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور